Safe Sex

Το Safe Sex είναι μια σπονδυλωτή κωμική ταινία των Μιχάλη Ρέππα - Θανάση Παπαθανασίου που βγήκε στις κινηματογραφικές αίθουσες το 1999. Σύμφωνα με μία πρόσφατη έρευνα για τον κινηματογράφο και τα ΜΜΕ, από το 1995 έως το 2020, «το Safe Sex συνιστά πρόδρομο όλων των σεξοκωμωδιών των δύο τελευταίων δεκαετιών, που σαν μανιτάρια διακωμωδούν το σεξ, με τη διαφορά ότι η πρώτη ταινία έχει καλύτερη αισθητική και άπτεται της σεξουαλικότητας, δηλαδή μιλάει πολύ για το σεξ, αλλά στην πραγματικότητα δείχνει λιγότερο από όσο ευαγγελίζεται».  Όπως σημειώνεται από τη Γεωργία Τσατσάνη, στο Safe Sex ο Λόγος περί έρωτος απαντάται με την πλατωνική του υπόσταση, με το αναγκαίο συγκείμενο από το Μεσαίωνα να αναδομεί το μέσον στα τηλεοπτικά talk shows [...]  Ιστορικά οι Ρέππας – Παπαθανασίου κάνουν μία ενδιαφέρουσα αναλογία, σαφώς με υποδόρια επιρροή από το βιβλίο-σταθμό των ΄90s για την κοινωνιολογία παγκοσμίως. Η πραγματεία του Anthony Giddens Η Μεταμόρφωση της Οικειότητας αναλύει τον περιπαθή έρωτα, άλλως το amour-passion του Stendhal, ως το απόλυτο ερωτικό σύμβολο (οι ενεργοί εραστές), όπως ο κινηματογραφικός ήρωας Θανάσης Χριστοφορίδης ως κοινωνιολόγος αναλύει στα κινηματογραφικά κανάλια τον Ερωτόκριτο και την Αρετούσα του Βιτσέντζου Κορνάρου ως τα λογοτεχνικά αρχετυπικά αντίβαρα, από τα ιπποτικά μεσαιωνικά μυθιστορήματα (με τον ενεργό άνδρα και την παθητική κοπέλα) έως τους ρόλους των ηθοποιών στο Hollywood. Το συναίσθημα για την προμοντέρνα εποχή είναι νέο συνειδησιακά, γιατί ο έρωτας είναι «ανακάλυψη» των τελών του 18ου αιώνα (Δημοσιογραφία, τχ. 25). 

Σε μικρό χρονικό διάστημα, παρά τις κακές κριτικές, έκοψε μεγάλο αριθμό εισιτηρίων, φθάνοντας τα 1.500.000 εισιτήρια πανελληνίως.   Η ταινία ήταν η μεγαλύτερη εισπρακτική επιτυχία του ελληνικού κινηματογράφου, μέχρι το 2003 που πήρε την πρώτη θέση η Πολίτικη κουζίνα του Τάσου Μπουλμέτη.  Μια μεγάλη ομάδα ηθοποιών εμφανίζεται στην ταινία, στην οποία αναπτύσσονται διάφορες ιστορίες, όλες όμως βασισμένες σε ένα κεντρικό κορμό.

Διανομή 

 Μίνα Αδαμάκη, Χλόη
 Αλέξανδρος Αντωνόπουλος, δρ Απόστολος Δρούγκας
 Κώστας Γκρέκας, Μάκης
 Βάσω Γουλιελμάκη, Βιβή
 Χάρης Γρηγορόπουλος, Ανέστης
 Μαρία Καβογιάννη, Ρούλα
 Ελένη Καστάνη, Γεωργία
 Κρατερός Κατσούλης, Στάθης
 Κώστας Κόκλας, Πάνος
 Βίκυ Κουλιανού, Βερόνικα
 Βλαδίμηρος Κυριακίδης, Αλέξης
 Θοδωρής Κώτσης, Στέφανος
 Ρένια Λουιζίδου, Άννα
 Δημήτρης Μαυρόπουλος, Στέλιος
 Αριέττα Μουτούση, Καίτη
 Σπύρος Παπαδόπουλος, Φαίδων
 Πηνελόπη Πιτσούλη, Κάτια
 Γιώργος Πυρπασόπουλος, Δημήτρης
 Μιχάλης Ρέππας, Γιάννης
 Μαίρη Σταυρακέλη, Βέρα
 Χρήστος Τσάγκας, Θανάσης Χριστοφορίδης
 Χριστίνα Τσαφού, Παναγιώτα / Ντόροθι
 Παύλος Χαϊκάλης, Κώστας
 Τάσος Χαλκιάς, Αντώνης
 Μίμης Χρυσομάλλης, γιατρός
 Άννα Κυριακού, ψυχολόγος
 Άννα Παναγιωτοπούλου, Ρένα Δρούγκα
 Μίρκα Παπακωνσταντίνου, Τάνια
 Νένα Μεντή, παρουσιάστρια εκπομπής
 Ελένη Γερασιμίδου, ασθενής
 Τζίμης Πανούσης, παπάς
 Ζωή Βουδούρη, πεθερά

Safe Sex TV Stories 
Στα τέλη του 2004, έκανε πρεμιέρα στην Filmnet η  σειρά Safe Sex TV Stories, σε επιμέλεια των Ρέππα - Παπαθανασίου.  Η σειρά, χρηματοδοτημένη  από την προαναφερθείσα συνδρομητική πλατφόρμα και το Mega Channel, χρησιμοποιούσε σενάρια τα οποία επιλέχθηκαν έπειτα από διαγωνισμό για συγγραφή ερωτικής κωμωδίας, που διεξήχθη το ίδιο έτος.

Παραπομπές 

Ελληνικές ταινίες
Ελληνικές κωμικές ταινίες
Ταινίες του 1999
Ελληνόφωνες ταινίες
Ταινίες γυρισμένες στην Ελλάδα